
Selam alejkum šejh. Allah vam dao svako dobro i pomogao vas u vašem radu za Allahovu vjeru. Htio sam postaviti pitanje vezano za hamajlije, talismane i slično. Osobe u mojoj porodici nose hamajlije i kada ih upozorim da to treba da skinu, bojeći se Allaha, i da samo kod Njega traže zaštitu, oni mi govore da oni ne vjeruju da ih to štiti, nego, eto, nose zato što im je to rekao hodža i još im je rekao da će on odgovarati na Sudnjem danu za to ako bude pogrešno, a ne oni. Želio bih vas pitati na koji način da im priđem kada mi dođu s ovim: “Mi ne vjerujemo u ovo i oslanjamo se na Allaha ali eto nosimo jer nam je hodža rekao”? Allah vas nagradio!


* 
* 
* 
* 
* 
* 
* 

 
Osobe u mojoj porodici nose hamajlije i kada ih upozorim da to treba da skinu?

Ve alejkumus-selam! Amin, svima nama! Trebaš im pojasniti da hodža griješi u tome, te da niko od ljudi nije bezgrješan, osim Allahovog Poslanika, sallallahu ‘alejhi ve sellem, u dostavljanju i pojašnjavanju vjere. Mnogo je ajeta i hadisa koji govore o tome da niko neće snositi tuđi grijeh, tj. da neće ljudima biti opravdanje ako se budu povodili slijepo za predvodnicima i radi toga odu na krivi put. Savjetujem te da ustraješ u njihovom upozoravanju i savjetovanju, uz iskrenu dovu Allahu za njih, u nadi da će ih Allah uputiti na Pravi put tvojim sebebom.


 


Odgovorio hfz. mr. ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


